text: En blotter anholdt - en på fri fod
  08 januar 2013 kl. 14.11
  Politiet har anholdt en mand, der i går blottede sig for en 23-årig kvinde. En anden blotter er fortsat på fri fod.
  En 23-årig kvinde blev i går eftermiddags udsat for en blotter i Kolding.
  Hun gik på et stisystem, hvor en mand stod og onanerede foran hende.
  Politiet havde en patrulje i nærheden, som fik anholdt blotteren. Det var en 22-årig mand fra Kolding, skriver netavisen dagens.dk.
  Kort efter blev en 11-årig pige udsat for en blotter i Bramdrupdam.
  Her så hun en mand stå med ryggen mod en børnehave, mens han onanerede, skriver netavisen dagens.dk.
  Manden beskrives som lys i huden, 20-30 år, cirka 185 centimeter høj, almindelig af bygning. Han var iført en sort hættetrøje, blå cowboybukser og pæne sorte herresko. Han havde hætten trukket op om hovedet.
  